# Anne Archer

Anne Archer (Los Angeles, 24 d'agost del 1947) és una actriu i productora estatunidenca. És membre de la cienciologia.

## Biografia

Els seus pares eren actors, la qual cosa va exercir una forta influència sobre ella des de nena. Va estudiar art dramàtic i va aconseguir el 1970 un paper en la pel·lícula The All-American Boy, protagonitzada per Jon Voight.
Amb aquesta pel·lícula i les següents que va fer, Archer no va aconseguir el reconeixement que buscava. Va marxar a Nova York, on va interpretar el 1981 una obra teatral. Va ser gràcies a això que va aconseguir per fi ofertes de més interès. Una de les pel·lícules en les quals va intervenir, i que va tenir un enorme èxit de taquilla, va ser Atracció fatal, amb Michael Douglas i Glenn Close. Pel seu paper d'esposa d'un marit infidel va obtenir una nominació a l'Oscar a la millor actriu secundària. El 1992 va ser nominada de nou, per la seva interpretació en Jocs de patriotes, protagonitzada per Harrison Ford.
Una altra pel·lícula a la qual Archer deu la seva popularitat és Narrow Margin, en la qual comparteix el paper protagonista amb Gene Hackman. Malgrat això, Archer es refereix en les entrevistes a Mojave Moon i a Dark Summer com a pel·lícules de les quals se sent més orgullosa per la seva actuació.
Anne Archer també ha tingut èxit en la televisió, mitjà en el qual ha realitzat nombroses pel·lícules i mini-sèries.
El 1968 Anne es va casar, i es va divorciar al cap de poc. El 1979 es va casar per segona vegada. Té un fill de cada matrimoni.

## Filmografia
### Com a actriu

* The Honkers (1972)
* Anul·leu la meva reserva (Cancel My Reservation) (1972)
* The All American Boy (1973)
* The Mark of Zorro (1974)
* The Log of the Black Pearl (1975)
* little house on the prairie (1975)
* Trackdown (1976)
* Lifeguard (1976)
* Els bons van de negre (Good Guys Wear Black) (1978)
* La cuina de l'infern (Paradise Alley) (1978)
* Hero at Large (1980)
* Raise the Titanic! (1980)
* Green Ice (1981)
* Waltz Across Texas (1982)
* The Naked Face (1984)
* Too Scared to Scream (1985)
* The Check Is in the Mail (1986)
* Atracció fatal (Fatal Attraction) (1987)
* Amor perseguit (Love at Large) (1990)
* Narrow Margin (1990)
* Eminent Domain (1991)
* Patriot Games (1992)
* Question of Faith (1993)
* Body of Evidence (1993)
* Vides encreuades (Short Cuts) (1993)
* Family Prayers (1993)
* The Last of His Tribe (1994)
* Clear and Present Danger (1994)
* No lliguis amb desconeguts (Mojave Moon) (1996)
* Nico, l'unicorn (Nico the Unicorn) (1998)
* Dark Summer (1999)
* Normes d'intervenció (Rules of Engagement) (2000)
* L'art de la guerra (The Art of War) (2000)
* The Gray in Between (2002)
* Uncle Nino (2003)
* The L Word (2004)
* Sophie's Mother (2004)
* November (2004)
* The Iris Effect (2004)
* L'home de la casa (Man of the House) (2005)
* End Game (2006)
* Judicial Indiscretion (2007)
* Felon (2008)
* Ghosts of Girlfriends Past (2009)

### Com a productora

* 1994: Because Mommy Works (TV)

## Nominacions

* 1988: Oscar a la millor actriu secundària per Atracció fatal
* 1988: Globus d'Or a la millor actriu secundària per Atracció fatal
* 1989: BAFTA a la millor actriu secundària per Atracció fatal

## Referències

* ↑ «67 celebritats que són cientòlogues». Arxivat de l'original el 2011-02-20. [Consulta: 25 novembre 2010].

## Enllaços externs

* Anne Archer - Lloc web oficial